Maru Maru Mori Mori!

《Maru Maru Mori Mori!》係日本富士電視台2011年人氣電視劇《契爸唔易做》嘅主題曲，由劇中演員蘆田愛菜同埋鈴木福組成組合「薰同友樹，間中重有木吉」演唱。

組合
「薰同友樹，間中重有木吉」係由《契爸唔易做》劇入面兩個6歲嘅童星組成，「薰同友樹」係指劇中嘅龍鳳胎姐弟——笹倉薰同埋笹倉友樹；至於「木吉」就係劇入面高木家養嘅一隻狗嘅名。

簡介
《Maru Maru Mori Mori!》得到出乎意料嘅高人氣，帶起咗「Maru Mori熱潮」。開放網絡下載以嚟，長期喺各大主要音樂銷售網站嘅排行榜上佔據前列位置。喺2011年5月27號得到RIAJ收費音樂下載榜嘅週間冠軍。6月1號同時得到RecoChoku嘅週間手機全曲下載、手機片段下載雙料冠軍，重有2011年5月度手機全曲下載、手機片段下載嘅雙料冠軍，成為史上最細嗰就得到RecoChoku雙料月間冠軍嘅音樂人。喺2011年5月31號，更係歷史性喺RecoChoku同時獲得六大下載排行榜嘅冠軍，又稱為史上最年輕六冠制霸嘅音樂人。

喺實體唱片方面，Oricon統計發行首週銷量達3.5萬張，排行第3位，係Oricon史上進入單曲榜前十位最年輕嘅音樂人。

歌曲嘅音樂錄影帶附有蘆田愛菜同埋鈴木福兩人舞蹈動作，CD內頁重有舞蹈嘅簡易教學說明，呢種舞蹈被稱為「Maru Mori舞」，受到大眾廣泛嘅歡迎。好多人都學同埋模仿呢種簡單而可愛嘅舞蹈動作，重有人將自拍模仿片段擺上YouTube等視頻網站上分享。

收錄曲目
 Maru Maru Mori Mori!
 Maru Maru Mori Mori!
 Maru Maru Mori Mori!～阿薰唱版本！
 Maru Maru Mori Mori!～友樹唱版本！
 Maru Maru Mori Mori!
 Maru Maru Mori Mori!

薰同友樹，間中重有木吉。 特設網頁 日本環球音樂

日本文化
日文歌
2011年單曲